স্থানীয়রা জানান, অন্যান্য বছর হাওরে পানি আসতো আষাঢ় মাসে। তাই হাওর পাড়ে ঢেউয়ের কবল থেকে বাড়ি বাচাঁতে প্রতিরক্ষা বাঁধ দেয়া হতো জৈষ্ঠের শেষ দিকে। বৈশাখি ফসলের আয়ে বাঁশ, প্লাষ্টিক বস্তা কিংবা বাঁশের বেড়াসহ প্রয়োজনীয় উপকরন কিনে এনে আগের বছরগুলোতে বাড়ির প্রতিরক্ষা বাঁধ নির্মাণ করতে পারলেও এবার তা অনেকের হয়ে উঠেনি। এবছর চৈত্রের শুরুতেই হঠাৎ বন্যার পানি এসে হাওরের ফসলসহ ঘর-বাড়িতে হানা দিয়েছে। এতে ফসল হারিয়ে এলাকাবাসী অর্থ সংকটে পড়েছে এবং ঘর-বাড়ি রক্ষার জন্য প্রয়োজনীয় উপকরন কিনতে পারছেন না বলে এখন এখানে ঢেউ হচ্ছে অপ্রতিরোধ্য।